انیشتین ری وه ری دولتیا مستبد بی، و سی یه و سی (یه که وه جید بی)، وه ری وه ری رجیم نازی د او گات بی و نها وه که ای رجیم د آلمان زور گرته وه د آلمان گروخت. هوم گات وا وه، کارل انیشتین خوئرزا بل بشو حا وه، که یه گل د ائتقاتیا ونه د خوش داشت، سرگرم جئن وا فاشیستیا د جئن مینجاون اسپانیا بی. انیشتین د گات اول وا راس کردن بوم اتم موافق بی، تمارزی وه پشت راس کاری د ای دیارجا بی هیتلر زیتر بوم اتمی راس نکه. وه وا کل کردن نومه سی سرکومره ولات امریکا روزولت (د ویرگار ۲ اوت، ۱۹۳۹، دما د شرو بیین جئن جهونی دوئم، که شایت وه دس لئو زیلارد نیسسه بیه بی دولت امریکا نه تشویق د راس کردن بوم اتمی کرد. روزولت وا راس کردن یه گل کمیته سی وارسی وه کار گرتن اورانیوم چی یه گل اسلحه د ای نومه جواو ده، و چن سال نهاتر پروجه منهتن جانشین ای کمیته بی.